CELEX: 32021R0810
Language: el
Date: 2021-05-20 00:00:00
Title: Εκτελεστικός κανονισμός (ΕΕ) 2021/810 της Επιτροπής, της 20ής Μαΐου 2021, για την τροποποίηση του εκτελεστικού κανονισμού (ΕΕ) 2021/808 όσον αφορά τις μεταβατικές διατάξεις για ορισμένες ουσίες που απαριθμούνται στο παράρτημα II της απόφασης 2002/657/ΕΚ (Κείμενο που παρουσιάζει ενδιαφέρον για τον ΕΟΧ)

21.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 180/112
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/810 ΤΗΣ ΕΠΙΤΡΟΠΗΣ
         της 20ής Μαΐου 2021
         για την τροποποίηση του εκτελεστικού κανονισμού (ΕΕ) 2021/2021/808 όσον αφορά τις μεταβατικές διατάξεις για ορισμένες ουσίες που απαριθμούνται στο παράρτημα II της απόφασης 2002/657/ΕΚ
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (ΕΕ) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (1), και ιδίως το άρθρο 34 παράγραφος 6,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2021/2021/808 της Επιτροπής (2) καταργεί, μεταξύ άλλων, την απόφαση 2002/657/ΕΚ της Επιτροπής (3). Το άρθρο 4 της εν λόγω απόφασης, σε συνδυασμό με το παράρτημα II αυτής, καθορίζει τα ελάχιστα απαιτούμενα όρια επίδοσης για τις φαρμακολογικώς δραστικές ουσίες χλωραμφαινικόλη, μεταβολίτες νιτροφουρανίων, οξική μεδροξυπρογεστερόνη και πράσινο του μαλαχίτη σε ορισμένες μήτρες.
                  
               
                     (2)
                  
                  
                     Στο άρθρο 8 του κανονισμού (ΕΕ) 2019/1871 της Επιτροπής (4) θεσπίζονται οι μεταβατικές διατάξεις σχετικά με τα σημεία αναφοράς για τη λήψη μέτρων (RPA) όσον αφορά τις απαγορευμένες φαρμακολογικώς δραστικές ουσίες. Τα ελάχιστα απαιτούμενα όρια επίδοσης για τη χλωραμφαινικόλη, τους μεταβολίτες νιτροφουρανίων και το σύνολο του πράσινου του μαλαχίτη και του πράσινου του λευκομαλαχίτη, που περιλαμβάνονται στο παράρτημα II της απόφασης 2002/657/ΕΚ, θα πρέπει να εφαρμοστούν ως RPA για τα τρόφιμα ζωικής προέλευσης που εισάγονται από τρίτες χώρες και για τα τρόφιμα ζωικής προέλευσης που παράγονται στην Ένωση έως τις 27 Νοεμβρίου 2022.
                  
               
                     (3)
                  
                  
                     Για τους σκοπούς που αναφέρονται στο άρθρο 8 του κανονισμού (ΕΕ) 2019/1871, το παράρτημα II της απόφασης 2002/657/ΕΚ θα πρέπει, συνεπώς, να εξακολουθήσει να εφαρμόζεται έως τις 27 Νοεμβρίου 2022.
                  
               
                     (4)
                  
                  
                     Για να διασφαλιστεί η συνέχεια, ο παρών κανονισμός θα πρέπει να αρχίσει να εφαρμόζεται από την ίδια ημερομηνία με τον εκτελεστικό κανονισμό (ΕΕ) 2021/2021/808.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το άρθρο 7 του εκτελεστικού κανονισμού (ΕΕ) 2021/2021/808 αντικαθίσταται από το ακόλουθο κείμενο:
            
               
                  «Άρθρο 7
                  Καταργήσεις και μεταβατικά μέτρα
                  Οι αποφάσεις 2002/657/ΕΚ και 98/179/ΕΚ καταργούνται από την ημερομηνία έναρξης ισχύος του παρόντος κανονισμού.
                  Ωστόσο, έως τις 10 Ιουνίου 2026, οι απαιτήσεις που καθορίζονται στο παράρτημα I σημεία 2 και 3 της απόφασης 2002/657/ΕΚ εξακολουθούν να ισχύουν για τις μεθόδους που έχουν επικυρωθεί πριν από την ημερομηνία έναρξης ισχύος του παρόντος κανονισμού.
                  Για τους σκοπούς που αναφέρονται στο άρθρο 8 δεύτερη παράγραφος του κανονισμού (ΕΕ) 2019/1871, το παράρτημα II της απόφασης 2002/657/ΕΚ εξακολουθεί να εφαρμόζεται έως τις 27 Νοεμβρίου 2022.».
               
            
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 20 Μαΐου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 95 της 7.4.2017, σ. 1.
         
            (2)  Εκτελεστικός κανονισμός (ΕΕ) 2021/2021/808 της Επιτροπής της 22ας Μαρτίου 2021, σχετικά με τις επιδόσεις των αναλυτικών μεθόδων για τα κατάλοιπα φαρμακολογικώς δραστικών ουσιών που χρησιμοποιούνται σε τροφοπαραγωγά ζώα και την ερμηνεία των αποτελεσμάτων, καθώς και σχετικά με τις μεθόδους που πρέπει να χρησιμοποιούνται για τη δειγματοληψία, και για την κατάργηση των αποφάσεων 2002/657/ΕΚ και 98/179/ΕΚ (βλέπε σελίδα 84 της παρούσας Επίσημης Εφημερίδας).
         
            (3)  Απόφαση 2002/657/ΕΚ της Επιτροπής, της 14ης Αυγούστου 2002, για εφαρμογή της οδηγίας 96/23/ΕΚ του Συμβουλίου σχετικά με την επίδοση των αναλυτικών μεθόδων και την ερμηνεία των αποτελεσμάτων (ΕΕ L 221 της 17.8.2002, σ. 8).
         
            (4)  Κανονισμός (ΕΕ) 2019/1871 της Επιτροπής, της 7ης Νοεμβρίου 2019, σχετικά με τα σημεία αναφοράς για τη λήψη μέτρων για τις μη επιτρεπόμενες φαρμακολογικά δραστικές ουσίες που περιέχονται σε τρόφιμα ζωικής προέλευσης, και την κατάργηση της απόφασης 2005/34/ΕΚ (ΕΕ L 289 της 8.11.2019, σ. 41).